b'\n_START_ARTICLE_\nBojan Adami\xc4\x8d\n_START_SECTION_\nIzobrazba\n_START_PARAGRAPH_\nBojan Adami\xc4\x8d je obiskoval O\xc5\xa0 v Ribnici in O\xc5\xa0 Ledina v Ljubljani ter gimnazijo Poljane, kjer je maturiral leta 1931. S 13 leti se je vpisal na Dr\xc5\xbeavni konzervatorij za klavir (srednja glasbena \xc5\xa1ola) in kon\xc4\x8dal orgle pri prof. Premrlu, trobento pri prof. Karasu in deloma kompozicijo pri prof. Ostercu. Diplomiral iz klavirja pri prof. Ravniku leta 1941 na Glasbeni akademiji v Ljubljani, ko je za diplomski izpit igral Lisztov prvi klavirski koncert. Na Pravni fakulteti je opravil prvi dr\xc5\xbeavni izpit in absolutorij.\n_START_SECTION_\nZaposlitev\n_START_PARAGRAPH_\nVodja Glasbenega oddelka in pomo\xc4\x8dnik direktorja na RTV Ljubljana_NEWLINE__NEWLINE_Dirigent Plesnega orkestra RTV Ljubljana (PORL)_NEWLINE__NEWLINE_Direktor Glasbene produkcije_NEWLINE__NEWLINE_V pokoj je od\xc5\xa1el leta 1981.\n_START_SECTION_\nJavno delovanje na podro\xc4\x8dju glasbenega ustvarjanja\n_START_PARAGRAPH_\nPredsednik skladateljev lahke glasbe Jugoslavije_NEWLINE__NEWLINE_Predsednik in kasneje \xc4\x8dlan predsedstva Zveze skladateljev Jugoslavije (SOKOJ)_NEWLINE__NEWLINE_Predsednik Dru\xc5\xa1tva Slovenskih skladateljev_NEWLINE__NEWLINE_\xc4\x8clan \xc5\xa1tevilnih komisij, ki so delovale na podro\xc4\x8dju glasbe_NEWLINE__NEWLINE_\xc4\x8clan \xc5\xbeirij na mnogih glasbenih festivalih doma in v tujini\n_START_SECTION_\nOd kod ime mojster\n_START_PARAGRAPH_\nBojan Adami\xc4\x8d se spominja: \xc2\xbbMenda je bilo to devetintridesetega leta, ko sem bil star 27 let. Takrat je izhajala knji\xc5\xbena zbirka Sodobniki in mojstri, jaz pa sem imel \xc5\xbee svoj ansambel. S fanti smo vadili in vadili, vendar nikakor ni \xc5\xa1lo. Ko sem jih imel zadosti, sem jim zabrusil: - Sodobniki ste \xc5\xbee, sodobniki, mojstri pa na noben na\xc4\x8din! Potem so me krstili za mojstra in ime se me je br\xc5\xbe prijelo."_NEWLINE_Napisal je ve\xc4\x8d kot 200 skladb za slovenske in tuje filme. Pisal je tudi popularno glasbo in jazz. Med drugimi je napisal prve Plani\xc5\xa1ke fanfare, sicer instrumentalno priredbo pesmi Oj, Triglav, moj dom za Planico._NEWLINE_Dobil je tri zlate nagrade za filmsko glasbo v Pulju, nagrado JRT  za scensko glasbo, Pre\xc5\xa1ernovo nagrado za ustvarjalni opus v filmu in zabavni glasbi leta 1979 in Je\xc5\xbekovo nagrado za zabavno glasbo 1990 ter leta 1992 nagrado viktor za \xc5\xbeivljenjsko delo.'